**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/2-7 број: 1219/1

У Београду, 03.07.2025. године

На основу Статута Универзитета у Београду – Филозофског факултета и члана 7. Пословника Наставно-научног већа Факултета дајем

ОБРАЗЛОЖЕЊЕ ТАЧКЕ II ПРЕДЛОЖЕНОГ ДНЕВНОГ РЕДА - *УСВАЈАЊЕ ПЛАНА ЗА НАДОКНАДУ НАСТАВЕ У ПРОЛЕЋНОМ СЕМЕСТРУ У ШКОЛСКОЈ 2024/25. ГОДИНИ ОРГАНИЗОВАЊЕМ ОНЛАЈН НАСТАВЕ ОД 14. ЈУЛА ДО 31.10.2025. ГОДИНЕ*

Организује се усвајање Плана за надокнаду наставе у пролећном семестру у школској 2024/25. години организовањем онлајн наставе од 14. јула до 31.10.2025. године, а на основу члана 32. и члана 220. став 1. тачка 25. Статута Универзитета у Београду – Филозофског факултета и иницијативе Деканског савета Факултета. Наведено изјашњавање о одржавању онлајн наставе организује се као наставак наставних активности предвиђених одлуком Наставно-научног већа од дана 12.06.2025. године (заводни број: 1090/1).

Организацијом онлајн наставе у циљу надокнаде летњег семестра за школску 2024/25. годину обезбеђује се континуитет наставно-образовног процеса и доступност наставе свим студентима у складу са важећим стандардима и препорукама. Надокнада одложене наставе ће кренути у радној недељи почевши од 14. јула 2025. године. Наставници и сарадници ће организовати наставни процес у складу са потребама предмета.

Уколико се донесе одлука о одржавању онлајн наставе у циљу надокнаде летњег семестра за школску 2024/25. годину за реализацију ове одлуке задужују се декан проф. др Данијел Синани и продекан за наставу проф. др Стефан Мићић који ће припремити предлог за измену и допуну Плана организације извођења наставе, испитних рокова и других активности на Филозофском факултету у школској 2024/2025. години 05/1-01 брoj:1245/1, од дана 06.09.2024. године и исти ће упутити Савету ради измене и допуне.

Универзитет у Београду – Филозофски факкултет подржава студентска залагања за функционалне институције и вредности које подразумевају одговорност, владавину права, транспарентност и солидарност. Факултет ће наставити са активним састанцима са студентима, у циљу проналажења најбољих решења у вези са иницијалним студентским захтевима.

Такође, као и до сада, Факултет ће наставити активно да спроводи активности везане за рад Факултета, а доношење овакве Одлуке је саставни и нераскидиви део овог процеса.

Факултет ће активно радити и бити отворен за коришћење свих могућности предвиђених Законом о високом образовању, Статутом Универзитета у Београду, Статутом Факултета и другим релевантним прописима, у циљу заштите положаја наставника и студената. Такође, Факултет задржава активну улогу по питањима која су у вези са студентским статусом (мировање, студентски домови, кредити, стипендије, потребан број ЕСПБ бодова за упис у наредне године студија итд).

|  |  |
| --- | --- |
|  | ДЕКАН ФАКУЛТЕТА  проф. др Данијел Синани |